Rikunarita-ORG/Wikinium huggingface dataset:
# Akrotiri un Dekelija[labot | labot pirmkodu]

| The Sovereign Base Areas of Akrotiri and Dhekelia |
| --- |
|

|  |  |
| --- | --- |
|  |  |
| Karogs | Ģerbonis |

 |
| Location of Akrotiri and Dhekelia Bāzu apgabali (sarkani) |
| **Galvaspilsēta** | Episkopi ﻿ / ﻿ |
| Valsts valodas | angļu, grieķu |
| Valdība |
|  -  | Administrators | James Illingworth |
| Aizjūras teritorija |
|  -  | Dibināti (Kiprai iegūstot neatkarību) | 1960. gadā  |
| Platība |
|  -  | Kopā |  254 km²  |
| Iedzīvotāji |
|  -  | iedzīvotāji 2020. gadā | 18195  |
| Valūta | Eiro (`EUR`)  |
| Laika josla | EET (UTC+2) |
|  -  | Vasarā (DST) | EEST (UTC+3) |
| Tālsarunu kods | +357
  |

**Akrotiri un Dekelijas Suverēnie bāzu apgabali** ir Apvienotās Karalistes bruņoto spēku pārvaldībā esoša Kipras teritorijas daļa, kurā izvietotas militārās bāzes. Teritorija sastāv no diviem atsevišķiem apgabaliem: Akrotiri (grieķu: *Ακρωτήρι*, turku: *Agrotur*) un Dekelija (grieķu: *Δεκέλεια*, turku: *Dikelya*).

Bāzes pārvalda administrators, ko ieceļ Lielbritānijas monarhs no Aizsardzības ministrijas. Administratoram ir visas izpildvaras un likumdošanas pilnvaras šajās teritorijās. Administratora amatā nav tautas vēlēšanu, lai gan Lielbritānijas pilsoņi ir tiesīgi balsot Apvienotās Karalistes vispārējās vēlēšanās.

## Vēsture

1960. gadā britu kolonija Kipra ieguva neatkarību, taču Lielbritānija paturēja divus eksklāvus uz salas savām militārajām bāzēm. Bāzu statusu noteica 1959. gadā starp Lielbritāniju, Grieķiju un Turciju parakstītie Cīrihes un Londonas nolīgumi, kurus parakstīja arī Kipras grieķu un turku kopienu vadītāji.

Turklāt 1960. gadā starp Kipras Republiku un Apvienoto Karalisti tika noslēgts nolīgums par bāzu izmantošanu. Šo eksklāvu nozīme Apvienotajai Karalistei izriet no Kipras stratēģiskās atrašanās vietas Vidusjūras austrumu daļā, Suecas kanāla un Tuvo Austrumu tuvuma.

1974. gadā, baidoties no Kipras pievienošanas Grieķijai, Turcijas karaspēks, aizbildinoties ar "turku iedzīvotāju aizsardzību", izsēdinājās uz salas. Tā rezultātā uz salas tika izveidota Ziemeļkipras Turku Republika.

## Iedzīvotāji

2004. gadā Akrotiri un Dekelijā dzīvoja aptuveni 14 500 cilvēku, no kuriem aptuveni 7000 bija vietējie Kipras grieķi un 7 500 bija Lielbritānijas pilsoņi — militārpersonas un viņu ģimenes. Kipras grieķi strādāja militārajās bāzēs vai nodarbojās ar lauksaimniecību ārpus bāzu robežām. Viņiem, kas dzīvo Britu aizjūras teritorijās, nav Lielbritānijas pilsonības, tomēr daudziem ir Kipras Republikas pases.

## Ārējās saites

Wikiatlas**Wikimedia-Atlas: Akrotiri un Dekelija** – ģeogrāfiskās un vēstures kartes
* SBA administrācija Arhivēts 2008. gada 4. februārī, *Wayback Machine* vietnē.
# Marija I Anžū

| **Marija II. Mária magyar királynő* |
| --- |
|  |
|  |
|  |
|
Ungārijas karaliene |
|  |
| **Amatā** 1382. gada 10. septembris — 1395. gada 17. maijs |
| Priekštecis |
Lajošs I Lielais |
| Pēctecis |
Sigismunds |
|  |
|

---

 |
| Dzimšanas dati |
1371. gads |
| Miršanas dati |
1395. gada 17. maijā Buda, Ungārijas karaliste, (tagad Budapešta,  Ungārija) |
| Dinastija |
Anžū dinastija |
| Tēvs |
Lajošs I |
| Māte |
Bosnijas Elizabete |
| Dzīvesbiedrs(-e) |
Sigismunds Luksemburgs |
| Bērni |
nebija |
| Reliģija |
katolisms |

**Marija I** (ungāru: *I. Mária magyar királynő*, horvātu: *Marija Anžuvinska*; dzimusi 1371. gadā, mirusi 1395. gada 17. maijā) bija Anžū dinastijas Ungārijas un Horvātijas karaliene no 1382. gada līdz savai nāvei 1395. gadā.

Marija bija Polijas un Ungārijas karaļa Lajoša I un Bosnijas bana meitas Elizabetes vecākā meita. Par karalieni kļuva pēc tēva nāves desmit gadu vecumā, tāpēc māte Elizabete tika iecelta par karalienes reģenti. Lajošs I par savas valsts mantinieci izvēlējās tieši Mariju, tomēr pēc viņa nāves par Polijas karalieni kļuva jaunākā māsa Jadviga, kura 1386. gadā apprecējās ar Jagaili, liekot pamatus Polijas-Lietuvas valstij. Marija savukārt 1385. gadā apprecējās ar nākamo Svētās Romas impērijas imperatoru Sigismundu Luksemburgu. 1395. gadā Marija nomira, iespējams, dzemdībās.